# Heavyrock-bandet Stone Sour vender tilbage til VEGA

*Da amerikanske Stone Sour i 2010 spillede i Store VEGA, kvitterede publikum for et højenergisk liveshow ved at danne mosh pits og crowd surfe. Koncerten fik gode anmeldelser, og nu kan metal- og heavyrockfans igen se frem til et brag af en koncert, når Stone Sour vender tilbage til VEGA den 17. december i år.*

**Nyt album under opsejling**Det grammy-nominerede heavyrock-band Stone Sour har for nyligt annonceret, at de er i gang med at indspille deres fjerde studiealbum der, lige som bandets foregående udgivelser, bliver udgivet på Roadrunner Records. Det nye album kommer til at hedde *House of Gold & Bones Part 1*, og indspilningen foregår tæt ved bandets hjemby i Des Moines i Iowa, USA sammen med produceren David Bottril der også har arbejdet sammen med bands som Muse og Tool.

*House of Gold & Bones Part 1* skal følge op på Stone Sours seneste fuldlængeudgivelse *Audio Secrecy* (2010) som, udover at debutere som nummer seks på den amerikanske Billboard-liste, også internationalt landede på mange hitlister øjeblikkeligt efter udgivelsen. Albummet indeholdt desuden hitsinglen ”[Say You’ll Haunt Me](http://www.youtube.com/watch?v=eEn-nTkbEM0%20o)”. Nu skal Stone Sour altså udgive det længeventede fjerde album som kommer til oktober, og de to første singler fra *House of Gold & Bones Part 1* kan allerede streames [HER](http://www.houseofgoldandbones.com/).

**Sideprojekt til Slipknot**Stone Sour er udsprunget af Slipknot, som igennem deres karriere har høstet enorm succes, og vækket mange nye fans’ interesse for metalgenren. Stone Sour, som er det mest succesfulde af flere Slipknot-sideprojekter, tæller to Slipknot-medlemmer: Frontman og sanger Corey Taylor samt guitarist Jim Root.

Stone Sour er ligesom Slipknot garant for et hårdtslående show, og sidste gang bandet spillede i VEGA var der en eksplosiv stemning, som strakte sig fra mosh pits på gulvet til publikummet på balkonen, der ikke undlod at bidrage til stemningen ved at head bange og smide deres hårdt knyttede næver i vejret.

Nu byder der sig endnu en gang en mulighed for at opleve et pladeaktuelt Stone Sour live, når de vender tilbage til Store VEGA den 17. december

**Fakta om koncerten**

Stone Sour (US)  
Mandag den 17. december 2012  
Store VEGA, Enghavevej 40, 1674 Kbh. V  
Pris: 315 kr. + gebyr  
Læs mere på: <http://vega.dk/arrangementer/stone-sour-8582.html>

*For yderligere oplysninger kontakt venligst*

Cecilie Maria Nielsen  
Kommunikationsmedarbejder, VEGA  
[cmn@vega.dk](mailto:cmn@vega.dk) - 3326 0953